Α.Σ. Άρης - Βικιπαίδεια

# Α.Σ. Άρης

### Από τη Βικιπαίδεια, την ελεύθερη εγκυκλοπαίδεια

Ο Άρης ΑΣ είναι ένας ιστορικός αθλητικός σύλλογος της Θεσσαλονίκης.

Άρης Αθλητικός Σύλλογος

## [Επεξεργασία] Ιστορία

Αθλητικός σύλλογος της Θεσσαλονίκης που ιδρύθηκε το 1914.

Η παράδοση λέει ότι ιδρύθηκε από αθλητές που διαφώνησαν με τους παράγοντες του Ηρακλή Θεσσαλονίκης (μοναδική ομάδα της πόλης τότε) και θέλησαν να δημιουργήσουν μια ομάδα της οποίας το όνομα θα θύμιζε θεό (Άρης) και όχι ημίθεο (Ηρακλής).

Η ίδρυση της νέας ομάδος και η σύνταξη του πρώτου καταστατικού έγινε σε ένα καφενείο του Βότση (πιθανόν στο εξοχικό κέντρο Φλόκα) στις 25 Μαρτίου του 1914 και τα χρώματα που δόθηκαν ήταν τα χρώματα του Βυζαντίου (κίτρινο-μαύρο).

Σύντομα η νέα ομάδα αποτέλεσε το αντίπαλο δέος του τότε κραταιού Ηρακλή στη πόλη και μάλιστα το 1928 έγινε ο πρώτος πρωταθλητής Ελλάδος στο ποδόσφαιρο και το 1930 στην καλαθοσφαίριση.

Ο σύλλογος σταδιακά ίδρυσε όλα τα αθλητικά τμήματα ανδρών και γυναικών και καταξιώθηκε στην συνείδηση όλων των ελλήνων φιλάθλων ως μία από τις ιστορικότερες και μεγαλύτερες ομάδες της χώρας έχοντας στην συλλογή του 62 τίτλους σε ομαδικό επίπεδο ανδρών και γυναικών,αλλά και ως ο ιστορικότερος σύλλογος της Μακεδονίας,αφού εκπροσωπεί έναν πολύ μεγάλο όγκο φιλάθλων.

## [Επεξεργασία] Ποδόσφαιρο

Άρης Ποδοσφαιρική ομάδα 2004-2005

Ιστορία

Το τμήμα του ποδοσφαίρου ήταν το πρώτο του συλλόγου και ιδρύθηκε το 1914 αλλά ο Α΄ παγκόσμιος πόλεμος και η μικρασιατική καταστροφή επέτρεψαν στον Άρη να παίξει μόλις το Μάρτιο του 1923 το πρώτο επίσημο αγώνα απέναντι στον Μέγα Αλέξανδρο σε ένα αγώνα που διεκόπη ενώ ο Άρης κέρδιζε με 5-0.

Ο Άρης τελικά κατέκτησε το 1ο πρωτάθλημα Θεσσαλονίκης του 1923 όπως και το 2ο το 1924. Η ίδρυση του Π.Α.Ο.Κ. το 1926 έφερε και την πρώτη κόντρα για τα χρώματα αφού και ο νέος σύλλογος χρησιμοποίησε αρχικά τα κιτρινόμαυρα που λύθηκε με την διεξαγωγή ενός αγώνα με τελικό νικητή τον Άρη (5-2 στις 9/8/1925) αναγκάζοντας τον να αλλάξει το κίτρινο με το λευκό.

Ο Άρης μέχρι την ίδρυση της Εθνικής κατηγορίας το 1959 κατέκτησε συνολικά 14 πρωταθλήματα Θεσσαλονίκης και 4 πρωταθλήματα Βορείου Ελλάδος ενώ κατέκτησε και 3 πρωταθλήματα Ελλάδος νικώντας τους αντίστοιχους πρωταθλητές Αθηνών και Πειραιώς.

Στο ίδιο διάστημα είχε και 4 παρουσίες σε τελικούς Ελλάδος χωρίς όμως να καταφέρει να νικήσει κανένα. Από το 1959 μέχρι σήμερα ο Άρης έχει να επιδείξει 5 πλασαρίσματα στην πρώτη τριάδα, ένα χαμένο τελικό πρωταθλήματος το 1980, 1 κύπελλο Ελλάδος το 1970 και 2 παρουσίες σε τελικό κυπέλλου το 2003 και το 2005.

### [Επεξεργασία] Τίτλοι

- 3 ΠΡΩΤΑΘΛΗΜΑΤΑ ΕΛΛΑΔΟΣ 1928, 1932, 1946.

- 1 ΚΥΠΕΛΛΟ ΕΛΛΑΔΟΣ 1970.

## [Επεξεργασία] Καλαθοσφαίριση

Άρης Κ.Α.Ε.

Ιστορία

Το θρυλικό τμήμα καλαθοσφαίρισης του συλλόγου ιδρύθηκε το 1922 αλλά μόλις το Νοέμβριο του 1925 έπαιξε τον πρώτο επίσημο αγώνα της ιστορίας του (νίκησε 18-12 την Χ.Α.Ν.Θ.) και στέφθηκε πρωταθλητής Θεσσαλονίκης το 1926, 1927, 1928, 1929 και 1930 όπου κατέκτησε και το πρωτάθλημα Ελλάδος.

Ακολούθησε μία μακρά περίοδο ανομβρίας με τον Άρη να επανέρχεται το 1958 κατακτώντας το πρωτάθλημα Θεσσαλονίκης. Έκτοτε ο Άρης ακολουθεί μια σταθερή πορεία με δεύτερες, τρίτες και τέταρτες θέσεις στο Εθνικό πλέον πρωτάθλημα μέχρι το 1979.

Τότε αρχίζει η μεγάλη εκτόξευση με την κατάκτηση του πρωταθλήματος και ακολουθούν στα επόμενα 14 χρόνια οι κατακτήσεις 9 πρωταθλημάτων, 6 κυπέλλων, 1 Ευρωπαϊκού κυπέλλου και η παρουσία σε 3 final-four πρωταθλήματος Ευρώπης αλλά κυρίως η παγκόσμια αναγνώριση της ομάδος των Γκάλη, Ιωαννίδη και Γιαννάκη που προκαλούσε ντελίριο ενθουσιασμού όπου και αν εμφανιζόταν.

Στα χρόνια που ακολούθησαν η ομάδα κατέκτησε αθόρυβα άλλους 4 τίτλους (2 κύπελλα Ελλάδος, 1 κύπελλο Ευρώπης Korac και 1 πρωτάθλημα Ευρώπης FIBA) φτάνοντας στους 21 τίτλους και βαραίνοντας την φανέλα του Άρη και με το δεύτερο αστέρι.

### [Επεξεργασία] Τίτλοι

Ομάδα Μπάσκετ 2004-2005

- 1 ΚΥΠΕΛΛΟ ΕΥΡΩΠΗΣ FIBA 2003.

- 2 ΚΥΠΕΛΛΑ ΕΥΡΩΠΗΣ 1993, 1997.

- 10 ΠΡΩΤΑΘΛΗΜΑΤΑ ΕΛΛΑΔΟΣ 1930, 1979, 1983, 1985, 1986, 1987, 1988, 1989, 1990, 1991.

- 8 ΚΥΠΕΛΛΑ ΕΛΛΑΔΟΣ 1985, 1987, 1988, 1989, 1990, 1992,1998, 2004.

- 5 ΝΤΑΜΠΛ 1985, 1987, 1988, 1989, 1990.

- 2 ΔΙΕΘΝΗ ΤΟΥΡΝΟΥΑ ΙΤΑΛΙΑΣ 2006.

Φάιναλ Φορ

- 1988 Γάνδη
- 1989 Μόναχο, τρίτη θέση
- 1990 Σαραγόσα

## [Επεξεργασία] Ιστορικοί Καλαθοσφαιριστές

- Νίκος Γκάλης
- Παναγιώτης Γιαννάκης
- Λευτέρης Σούμποτιτς
- Νίκος Φιλίππου
- Παναγιώτης Λιαδέλης
- Γιώργος Σιγάλας
- Μιχάλης Μισούνοφ
- Γιάννης Σιούτης
- Σοφοκλής Σχορτσιανίτης
- Ρόι Τάρπλεϊ
- Μάικλ Τζόουνς
- Τζέι Τζέι Αντερσον
- Έντγκαρ Τζόουνς
- Τσαρλς Σάκλεφορντ
- Γουίλι Σόλομον
- Ράιαν Στακ
- Γκρεγκ Γουίλτζερ
- Στόγιαν Βράνκοβιτς
- Ζάρκο Πάσπαλι
- Χοσέ Πικουλίν Ορτίθ

Οι Προπονητές των επιτυχιών

- Γιάννης Ιωανίδης
- Σβι Σερφ
- Λευτέρης Σούμποτιτς
- Βαγγέλης Αλεξανδρής

## [Επεξεργασία] Άλλα Αθλήματα

Ομάδα βόλεϊ γυναικών 2004-2005

Ο Άρης καλλιέργησε όλα σχεδόν τα αθλήματα με πολλές επιτυχίες.

Διαδοχικά ιδρύθηκαν τμήματα:

- πετοσφαίρισης,
- υδατοσφαίρισης,
- χειροσφαίρισης,
- χόκεϊ επί πάγου,
- μπέιζμπολ,
- κολύμβησης,
- στίβου,
- πάλης,
- πυγμαχίας,
- άρσης βαρών και
- τζούντο.

### [Επεξεργασία] Τίτλοι

Οι επιτυχίες των ομαδικών αθλημάτων είναι οι εξής:

- ΠΕΤΟΣΦΑΙΡΙΣΗ 1 ΠΡΩΤΑΘΛΗΜΑ ΕΛΛΑΔΟΣ 1997, 1 SUPERCUP ΕΛΛΑΔΟΣ 1997.

- ΥΔΑΤΟΣΦΑΙΡΙΣΗ 4 ΠΡΩΤΑΘΛΗΜΑΤΑ ΕΛΛΑΔΟΣ 1928,1929,1930,1932.

- ΧΟΚΕΪ ΕΠΙ ΠΑΓΟΥ 4 ΠΡΩΤΑΘΛΗΜΑΤΑ ΕΛΛΑΔΟΣ 1989,1990,1991,1992.

## [Επεξεργασία] Δείτε επίσης

- ΆΡΗΣ Αθλητικός Σύλλογος
- ΑΡΗΣ Π.Α.Ε.
- ΑΡΗΣ Κ.Α.Ε.
- ΑΡΗΣ Baseball
- ΑΡΗΣ Βόλεϊ Γυναικών
- BASKET ARIS Unofficial fan site dedicated to B.C. ARIS
- Δικτυακός τόπος emperor.gr
- Δικτυακός τόπος του συνδέσμου "Ιερολοχίτες"
- Δικτυακός τόπος του συνδέσμου "Super3"
- "ΑΡΗΣ Logo" -29 Τίτλοι

Ομάδες Α΄Εθνικής - Σουπερλίγκα 2006-2007

ΑΕΚ | Άρης | Αιγάλεω | Απόλλων Καλαμαριάς | Ατρόμητος Αθηνών | Εργοτέλης | Ηρακλής | Ιωνικός | Κέρκυρα | Λάρισα | SKODA Ξάνθη | Ολυμπιακός | ΟΦΗ | Παναθηναϊκός | Πανιώνιος | ΠΑΟΚ

Ομάδες Α΄1 ΕΣΑΚΕ 2006-2007

ΑΕΚ | Άρης | Αιγάλεω | Απόλλων Πατρών | Α.Ε. Λάρισα | Μαρούσι | Μακεδονικός | Ολύμπια Λάρισα | Ολυμπιάδα Πατρών | Ολυμπιακός | Παναθηναϊκός | Πανελλήνιος | Πανιώνιος | ΠΑΟΚ

Ανακτήθηκε από "http://el.wikipedia.org../../../%CE%B1/2E/%CF%83/%CE%91.%CE%A3._%CE%86%CF%81%CE%B7%CF%82_6e0b.html"

Κατηγορίες: Αθλητικοί σύλλογοι Θεσσαλονίκης | Αθλητικοί σύλλογοι Α΄ Εθνικής

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Français
- Hrvatski
- Nederlands
- Polski